钦定古今图书集成/明伦汇编/交谊典/第044卷 > 《寄俞仲蔚》前人
## 钦定古今图书集成/明伦汇编/交谊典/第044卷 > 《寄俞仲蔚》前人

“维昔休明代，委运忘悦康。山泽饶栖遁，霄汉富翱翔。
穷显无鳏职，操志略相当。念余与之子，揽佩撷奇章。
弱植不固舍，明庭幸见扬。恒恐摧剥候，元露负微芳。
四兵东南来，杀气被乾纲。湖海波荡潏，一苇安得航。
桃李泽通衢，搴摘固其常。幽兰秀深谷，樵采虞见伤。
人生非磐石，焉睹鬓不霜。奚必婴祸罗，百年等归藏”，
贻子以不刊，勗哉爱景光。